เรื่องร้องเรียน: จัดการต้นไม้ตรงทางเดินคนหน่อยค่ะ ทุกวันนี้ต้องทรงตัวตรงขอบฟุตบาท และไม่มีทางให้ผู้ใช้วีลแชร์ได้ไปเลย
การดำเนินการของเจ้าหน้าที่: ขออนุญาตรายงานผลดำเนินการค่ะคุณผู้แจ้ง  วันนี้(19ตุลาคม2566) เวลา 09.30 น. นางสาวภัทร์กร สินสุข ผู้อำนวยการเขตจตุจักร พร้อมด้วยนายอาคม สุทธิบุญ ผู้ช่วยผู้อำนวยการเขตจตุจักร พร้อมผู้บริหารเขตฯ นำเจ้าหน้าที่ฝ่ายโยธา และเจ้าหน้าที่ฝ่ายรักษาความสะอาดฯ ดำเนินการแก้ไขปัญหาข้อร้องเรียนจากประชาชนผ่านแพลตฟอร์ม traffy fondue กรณีต้นโพธิ์กีดขวางทางสัญจรบนทางเท้า บริเวณหน้าปากซอยพหลโยธิน 18 หน้ากรมการขนส่งทางบก  📌โดยในวันนี้ สำนักงานเขตจตุจักร ดำเนินการแก้ไขปัญหาด้วยการถากราก และตัดแต่งกิ่งไม้ เพื่อเปิดพื้นที่ทางเท้าให้กว้างขึ้น โดยที่ไม่ต้องโค่นต้นไม้ใหญ่ พร้อมขยับป้ายจราจรบนทางเท้าเพื่อมิให้กีดขวางทางสัญจร ทั้งนี้ เพื่อให้ประชาชนสามารถสัญจรบนทางเท้าได้อย่างสะดวกและปลอดภัย  ขจัดปัญหาความเดือดร้อนของพี่น้องประชาชนในพื้นที่ โดยยึดหลักคนอยู่ได้ ต้นไม้อยู่รอด🌳🌳🌳🌳
ความเห็นของผู้แจ้ง: ดีมากเลยค่ะ ขอบคุณที่รับฟังเสียงประชาชนและรีบแก้ไขให้นะคะ เป็นกำลังใจให้เจ้าหน้าที่ทุกท่านค่ะ
พื้นที่: แขวงจตุจักร เขตจตุจักร กรุงเทพมหานคร